hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu en fr hu hu en pt hu hu en hu hu hu fr hu hu hu fr hu hu hu fr hu hu hu fr hu hu hu fr pl hu hu fr en hu hu hu hu hu hu sv hu hu hu
A Cantus Nobilis Kórusért díj kitüntetettjei | Kecskeméti Cantus Nobilis Kórus
A zene kifejezi, amit nem lehet elmondani, és amit nem lehet elhallgatni. (Victor Hugo)
A Kecskeméti Pedagógus Énekkar Egyesület az együttes megalakulásának és fennállásának 50. évfordulóján, 2011-ben megalapította a "Cantus Nobilis Kórusért díj"-at. A kitüntetést a tagság javaslatainak figyelembevételével a vezetőség ítéli oda és adja át minden év decemberében, a kórus évzáró, karácsonyi rendezvényén. A kitüntetést elnyerheti az a természetes vagy jogi személy, szervezet, intézmény, aki vagy amely az adott évben, esetleg korábbi időszakban az énekkar működését szakmai, anyagi vagy egyéb tekintetben kiemelkedően támogatta, segítette. A díj egy kerámia plakettből és egy tanúsító oklevélből áll.
"Évek óta végzett odaadó, pontos, önzetlen munkájáért, amelynek része a kották naprakész biztosítása, a kórusnapló vezetése, a kapcsolattartás a próbáknak helyszínt adó Kodály Intézettel. Az együttes vezetőségének állandó külső segítője. 2011-ben, a kórus fennállásának 50. évében különösen sokat tett a kórustörténeti kiállítás, a film és a jubileumi kiadvány megvalósításáért."
"Három évtizedes kórusvezetői munkásságával magas szakmai színvonalat ért el és tartott fenn. Közösségteremtő és -formáló ereje napjainkig ható jelentőséggel bír. Szerteágazó kapcsolataival és szervező tevékenységével ismertté és elismertté tette az együttest hazánkban és külföldön is. A karnagyi pálcát 2005-ben átadta ugyan tanítványának, Laczkó Jánosnak, de óvó figyelmével, tanácsaival azóta is segíti az énekkar munkáját."
"Évek óta végzett, önzetlen grafikusi, kiadványszerkesztői munkásságáért, amelynek eredménye a kórus emblémáinak, arculatának színvonalas kialakítása. Az összes plakát, szórólap, meghívó és üdvözlőkártya, valamint a jubileumi kiadvány vizuális megformálása dicséri tevékenységét."
A Liszt Ferenc Zeneművészeti Egytem Kodály Intézete
"A világszerte ismert zenei műhely fennállásától próbatermet, otthont nyújt énekkarunknak. A régi falak között, a régi és vezetők, munkatársak támogató, segítő tevékenysége ideális feltételeket biztosított évtizedek óta és biztosít ma is közösségünk számára."
"Több évtizedes oktatás- és kultúraszervező munkásságáért, amelynek során különböző beosztásokban Kecskemét Megyei Jogú Város szellemi élvonalában kórusunk tevékenységét is figyelemmel kísérte, tanácsaival, támogatásával segítette."
"A Kecskeméti Evangélikus Egyházközség lelkészeként a zene, a közösségi kulturálódás támogatója. Szeretetével, segítségével lehetővé tette, hogy a kórus szép koncerteket adhasson a kiváló akusztikájú templomban."
1988 óta aktív tagja a kórusnak. „Örökös tag”, a basszus szólam fontos közösségformáló egyénisége. Szakmai tudásával sok nehéz helyzetet oldott meg az énekkar egyesületének jogi képviseletében.
1985 óta tagja az énekkarnak, s 2003 óta a Pedagógus Énekkar Egyesület elnöke. Nemcsak „Örökös tag”-ként vesz részt a kóruséletben, de igen sok köszönet illeti azért a felelősségteljes, aktív és lelkes szervező tevékenységéért is, mellyel példát mutat közösségünknek sokféle élethelyzetben.
1995 óta tagja az énekkarnak, s 2005 óta karvezetője is. Magas szakmai tudásával, Erdei Péter méltó utódaként vezeti a Kecskeméti Cantus Nobilis Kórust. Irányításával az énekkar 2011-ben Hangversenykórus minősítést szerzett, 2015-ben pedig országos megmérettetésen kapta meg az Arany Diplomát. A Pedagógus Énekkar Egyesület elnökével, Krajcsovszki Józseffel vállvetve állnak ki az igen nehéz politikai és gazdasági helyzetben az énekkari kultúra terjesztéséért.
Koncertjeinken leggyakrabban hallható szerzők
Bach J. S. Bartók B. Buxtehude D. Byrd W. Bárdos L. Duruflé M. Dvořak A. L. Farkas F. Hrušovský I. Händel G. F. Kocsár M. Kodály Z. Liszt F. Lotti A. Mendelssohn-Bartholdy F. Mosonyi M. Mozart W. A. Orbán Gy. Pitoni G. Purcell H. Rautavaara E. Rutter J. Schubert F. Schütz H. Tormis V. Vajda J. Vass L. Verdi G. Vivaldi A. Williams V.
© 2010-2015 Cantus Nobilis Kórus
A téma készítője: Devsaran